(แรงบันดาลใจจากภัยคุกคามทั่วโลก อย่างสงครามโลกครั้งที่สอง)
(กองทัพเรือสหรัฐฯ ต้อนรับฝูงนักบินอนาคตไกลที่พร้อมจะออกรบ)
(ในสงครามที่เรียกว่า "บิ๊กโชว์")
(แต่ตอนนี้ในปี 1950 ห้าปีหลังจากโลกมีความสงบสุข)
(ความขัดแย้งที่แท้จริงกำลังก่อตัวขึ้น ที่ชายแดนเกาหลีเหนือและเกาหลีใต้)
(นี่คือเรื่องราวของ "สงครามที่ถูกลืมเลือน" ของอเมริกา)
(แรงบันดาลใจจากเรื่องจริง)
(DEVOTION)
(กองการบินกองทัพเรือสหรัฐฯ ควอนเซ็ตพอยต์ โรดไอแลนด์)
(นอร์ธคิงส์ทาวน์ โรดไอแลนด์ มีนาคม ปี 1950)
แกมันไร้ค่า
เออ ฉันคุยกับแกแหละ
หนีไปซะ บอกให้หนีไง
ตรงนั้นโอเคไหม
เพิ่งย้ายมาเหรอ
เรือเอกทอม ฮัดเนอร์
เจสซี่ บราวน์
ยินดีที่ได้รู้จัก
- ย้ายมาจากไหนนะ - เพิร์ล ฮาร์เบอร์
- ขับแบร์แคตเหรอ - สกายเรเดอร์
มีเที่ยวบินที่ละเอียดเยอะ ทั้งแกะรอยตอร์ปิโด…
- งานจุกจิกหลังสงคราม - นาย…
ได้ขับตอนบิ๊กโชว์ไหม
เปล่าเลย
งั้นก็เหมาะกับที่นี่แล้วละ
พูดอะไร
นายควรดีใจแล้วที่ได้แอ้มสาวบ้าง
- นายต่างหากที่ไม่ได้แอ้มน่ะ แครอล - นี่ มาใหม่ใช่ไหม
มาร์ตี้ กู๊ด สะกดด้วยตัวอี
หมายถึง "จี" สินะ
สะกดท้ายด้วย "อี" อย่าบอกนะว่านายเป็นพวกบ้านนอกอีกคน
เอาละ มาร์ตี้ ระวังปากหน่อย
โบ ลาเวอรี่ และนี่คือเจอร์รี่ หรือจะเรียกว่าเคราต์ ฟริตซ์ ไฮนี่ได้หมด
ยินดีที่ได้รู้จัก
และไม่ต้องสนที่หมอนี่พูด ฉันชื่อแครอล มอห์ริ่ง
- ยินดีที่ได้รู้จัก - ยินดี
- ดีใจที่ได้เจอนะ บิล - ดีใจที่ได้เจอ
ท่านสุภาพบุรุษ นี่ทอม ฮัดเนอร์
เราเคยอยู่ที่เพนซาโคลาด้วยกัน เป็นยอดนักบินเลยละ
- หน้าตาดีด้วยนะ - แทบจะดีเกินไปด้วยซ้ำ
พวกนายฟังดูเหงานะ
ขอต้อนรับสู่วีเอฟ-32
ระเบิดอะตอมจะทำให้โลกของเราแหลกเป็นจุณ
หรือจะเป็นประโยชน์ต่อมนุษยชาติ
สตาลินกับพวกโซเวียตนำระเบิดไปทดสอบจริง
ไม่แปลกหรอกนะ มันออกแบบเหมือนเราเลย
ฉันว่าพวกเขากำลังไล่บี้เรามาแล้ว แต่ภาพนี้คือเมื่อหกเดือนก่อน
อีกไม่นานคงเอาไปใช้จริง
โบ ช่วยปิดให้ที
ดังนั้น…
ทีนี้พวกนายก็รู้แล้ว
สหาย นายไม่ได้มาที่นี่ เพื่อขับเครื่องและมีเซ็กซ์นะ
เพราะพวกเขาไม่ได้อยู่นิ่ง
แต่หากเราฝึกฝน ก็จะไม่มีนักบินคนไหนบนโลก
จะเทียบเคียงกองการบินกองทัพเรือ ของสหรัฐอเมริกาได้
- และฉันเชื่ออย่างนั้นจริงๆ - ใช่แล้ว
- เอาละ - ทีนี้เรื่องภารกิจ เคนนิกไปกับมอห์ริ่ง
ลาเวอรี่ไปกับกู๊ด
- เรือตรีบราวน์ - ครับ
วันนี้นายจับคู่กับเรือเอกฮัดเนอร์
ครับท่าน
ขอให้สนุกนะ
แมตส์ นายไปกับแคลโลเวย์ เอาละ เก็บแผนที่ เปิดไฟ ไปกันเถอะ
- ดูซิว่าจะตามทันไหม - โบ ไปกันเถอะ
ร้อนเกินจะใส่หมวกไหมพรมนะ
มันเป็นส่วนหนึ่งของชุด ไม่มีทางรู้หรอกว่าต้องใช้เมื่อไหร่
ฉันจะพยายามไม่ให้เราถลาไป ถึงแคนาดานะ เรือเอก
ระวังใบพัด
อย่าตัดปีกเครื่องกันนะ
เราจะบินอ้อมนิดหน่อยตอนขากลับ ตามให้ทันล่ะ
พูดอีกทีซิ
ทำบ้าอะไรอยู่ เรือตรีบราวน์
ยังอยู่กับผมไหม
เชิดหน้าขึ้นตามผมบอกนะ
พร้อม ระวัง ลุยเลย
อยากอ้อมไปทางไหนไหม
บินได้โหดจัดเลยนะ
จะได้ช่วยให้บินเก่งขึ้นไง
นายเรียนรู้ทุกอย่างจากหนังสือ
หรือที่โรงเรียนการบินไม่ได้หรอก
ขับเก่งขึ้นมันก็เรื่องนึง แต่ขับทุเรศก็เรื่องนึงนะ
นายจะทำความรู้จักคู่หูได้ยังไง ถ้าบินสบายๆ ที่ระดับหมื่นฟุตน่ะ เรือเอก
ลองหาเรื่องใส่หัวเขาหน่อย เราอาจจะได้เห็นตัวตนเขาก็ได้
ให้ฉันเลี้ยงเบียร์นายนะ
จะได้คุยกันว่าฉันเป็นคนยังไง
ไม่ต้องฆ่ากันตายบนเครื่องบินน่ะ
ก็ฟังดูดีนะ เรือเอก
แต่ฉันไม่ดื่ม
ได้เห็นประภาคารไหม
เห็น
ได้เวลาเขมือบแล้ว
กินให้อร่อยนะหนุ่มๆ
ร้านกัลฟ์สตรีมก็โอเคนะ
ร้านแน่นหน่อย มีคนท้องถิ่นเยอะ
แต่ก็มีสาวมหาลัย ออกมาเที่ยววันธรรมดาเยอะด้วย
พวกบาร์ก็น่าไปตอนวันพฤหัส
ส่วนวันเสาร์อาทิตย์ก็น่าไปดิมเบอร์ส
ถ้าไม่ติดเรื่องค่าเปิดโต๊ะนะ
คิดซะว่าเป็นการลงทุน เชื่อฉันสิ
แต่ขอเตือนนะ
ไม่ว่าจะไปไหน สมัยนี้มันลำบากหน่อย
สาวๆ แถวนี้ไม่สนเหรียญร่วมรบ
ไม่ว่าพวกเธอจะพูดยังไงนะ แต่นางชอบเหรียญเกียรติยศ
เหรียญวีรบุรุษน่ะ
และที่นี่ก็มีแค่ซิโวลี่ที่มี
เขาได้เหรียญกางเขนกองทัพเรือ และก็ได้เมีย น่าจะเกี่ยวกันนะ
นายยังไม่แต่งงานใช่ไหม
ยัง ขอเริ่มทำงานในกองทัพก่อน ค่อยคิดหาทางต่อทีหลัง
ฉลาดดี
แล้วเข้ามาได้ยังไง
สมัครเข้าเรียนการบินหลังจบศึกเพิร์ลฮาร์เบอร์
อยากช่วย
เราทุกคนอยากจะช่วย
แต่พอโผล่มาก็พบว่าโลกได้วีรบุรุษแล้ว
และเครื่องบินก็ไม่ได้ใช้งาน
สงครามจบก่อนฉันเรียนจบเดือนเดียว
และสงสัยเราจะเกิดช้าไปสองสามปีด้วย
ไม่ก็เร็วไป
โลกทั้งใบดูเปลี่ยนไป
นายเคยคิดไหมว่า จะได้อยู่ในฝูงบินที่มีนักบินผิวสีน่ะ
อืม ไม่ได้กะจะมาอดข้าวที่นี่นะ
ใช่เลยละ โอเค
หอยตลับอร่อยไหม
สวัสดี
คุณมาทันมื้อเย็นพอดีเลย
ครับคุณผู้หญิง
แต่…
ขอผมเต้นก่อนได้ไหม
ได้เสมอ
ผมเห็นเพื่อนบ้านเราตอนเข้ามา
ฉันก็เจอเธอเมื่อเช้า ดูเป็นคนใจดีนะ
- มีคนที่ดูใจดีด้วยเหรอ - ฉันนี่ไง
ผมว่าคุณดูเหมือน…
ไก่แก่ใจร้าย
เดซี่
มาเถอะ
- โกงนะ - พวกมากได้เปรียบ
- คุณไม่ทาสีลูกหรอกใช่ไหม - ฉันจะทาสีลูกคนนึง
ใช่ มานี่เร็ว
ปาละนะ
ฉันรู้ดีว่านักบินบินตอนมืดไม่ได้
ไม่รู้แม่เขาไปเอามาจากไหนนะ
ไปไหนกันแล้ว
- ไปไหนกันแล้ว นั่นไง! - ตาผม โอเค เรายอมแพ้
สู้ได้ดีมากทหาร แต่น่าเสียดายที่เราเทียบชั้นกันไม่ได้
คุณตำรวจ
ในนี้เสียงดังมากนะครับ เพื่อนบ้านร้องเรียนเข้ามา
ต้องเป็นคนที่ดูใจดีแน่ๆ
แต่มีคนบอกฉัน
ไม่รู้เป็นยังไง แต่มีคนบอกฉัน
อรุณสวัสดิ์หนุ่มๆ
ดูเหมือนเครื่องบินลาดตระเวนลำหนึ่งของเรา ไปตกที่ทะเลบอลติกเมื่อไม่กี่วันก่อน
สิ่งที่พวกนายจะไม่เห็นในหน้าหนังสือพิมพ์วันนี้ คือภาพที่ทางเพนตากอนมี
ภาพเครื่องแบบทหารเรือซัดเข้าชายฝั่ง
และล้อเครื่องบินซึ่งมีรูกระสุนพรุนไปหมด
นั่นไม่ใช่การรุกรานเบาๆ เลย
รัฐบาลอยากให้เราพร้อมตอบโต้พวกรัสเซีย
และเราจะเตรียมตัวทำแบบนั้นกัน
ทักทายเอฟโฟร์ยูคอร์แซร์สิ
เคยบินลำนี้หลังจบสงครามแป๊บนึง
แต่กองทัพเรือปรับให้มันเครื่องแน่นขึ้นโหดขึ้น
คอร์แซร์น่าจะเป็นของใหม่ สำหรับพวกนาย แต่ไม่ต้องกังวล
มันก็เหมือนฉัน ได้สร้างชื่อมาจากบิ๊กโชว์
นี่คือเครื่องบิน ที่จะทำให้นายต้องลงมือทำงานสกปรก
นายจะเข้าใกล้พื้นที่สงคราม
จนเริ่มคิดว่าตัวเองคิดผิดที่มาเข้ากองทัพ
และต้องแจ้งให้ทราบนะว่า มันมีชื่อเล่นที่เป็นลางร้ายด้วย
"เครื่องผลิตแม่หม้าย"
ดีนะที่ยังไม่แต่งงาน
และอีกชื่อคือ "เครื่องสังหารเรือตรี"
เครื่องยนต์มันทรงพลัง เป็นอันดับต้นๆ ของเครื่องที่พวกนายเคยขับมา
ถ้าเค้นมันแรงเกินไป มันจะหมุนติ้ว
มันมีแรงบิดมากพอจะพลิกบ้านได้ ดังนั้นเพลาๆ แรงหน่อยนะ
ผู้บัญชาการอยากให้เรา ได้รับข้อมูลครบถ้วนโดยด่วน
เราจะวางคู่มือไว้ที่ห้องประชุม
ถ้ามีคำถามเพิ่มเติม
พระเจ้าทรงโปรด เชิญไปถามศาสตราจารย์เคนนิกได้เลย
ได้ครับ
- ดูโหดเอาเรื่องเลยว่ะ - เครื่องผลิตแม่หม้าย
- สวยจัด - นี่ ศาสตราจารย์เค
สวยเด็ด
- นายไม่รู้หรอกว่าจะขับยังไง - ไม่รู้แต่อยากลองเว้ย
ให้ไปส่งไหม
เห็นพวกนั้นบอกว่าครอบครัวนายอยู่แถวๆ นี้นี่
ข้ามอ่าวไป อยู่ในฟอลล์ริเวอร์
พวกเขาต้องมีความสุขแน่ๆ
ที่นายกลับมา
ถ้าฉันกลับมาทำงานให้ที่บ้าน ก็คงจะมีความสุขกว่านี้น่ะ
จริงๆ ต้องรับช่วงต่อร้านของชำของพ่อ
แต่ฉันอยากไปผจญภัยมากกว่า
- แล้วนายล่ะ มาทำอะไรที่นี่ - แค่อยากขับเครื่องบิน
อยากขับเครื่องบินในที่ที่มีแต่นักบินชั้นยอด
ก็คงต้องเป็นกองทัพเรือ
- ขอบคุณที่มาส่ง - ไม่เป็นไร
คุณผู้หญิง
- ทอม ฮัดเนอร์ครับ - เดซี่ค่ะ
รับน้ำอะไรไหมคะ
ผมว่าเรือเอกฮัดเนอร์น่าจะยุ่งนะ
ผมต้องรีบกลับครับ
แต่บ้านสวยนะครับเนี่ย ดีใจที่ได้เห็นจากบนพื้น
ขอบคุณค่ะ
- ทำตัวดีๆ นะ - อะไร
ทำตัวดีๆ
ผมยังไม่รู้จักเขาเลย
รถเราอยู่ไหน
ลูกเราอยู่ไหน
หลับอยู่
รถจอดอยู่ข้างทาง จอดทิ้งไว้
โอเค
ยางรถน่าจะโดนแกะไปแล้ว
เตรียมพร้อมตรวจเครื่อง
นี่เรือเอก
ฉันว่ามันชอบฉันนะ
คำสั่งเสียยอดนิยม
มันไม่กัดหรอก
รู้ไหมว่าในคู่มือลืมบอกอะไร ไม่ได้บอกว่าจมูกมันใหญ่แบบนี้ไง
ถ้ามองไม่เห็น แล้วจะลงจอดบนเรือบรรทุกได้ยังไง
ทุกอย่างอาจไม่ได้อยู่ที่เดิม แต่ทุกอย่างก็เหมือนกันหมด
แค่อยู่คนละที่
ตอนฉันฝึกขับเครื่องบิน ฉันเคยทำแบร์แคตชนมาแล้วนะ
อย่าให้กู๊ดมันได้ยินเชียวล่ะ
สายไปแล้ว
ความสำเร็จของนักบินขับไล่หลายคน อาจดูเหลือเชื่อ
แต่เมื่อคุณได้เรียนรู้ ว่าพวกเขาประสบความสำเร็จได้อย่างไร
และใช้ระบบอะไร
คุณจะรู้ว่ามันเป็นแค่เคล็ดลับของมืออาชีพ
ซึ่งถูกนำมาใช้โดยนักบินขับไล่ ที่มีความสามารถและความรู้
นั่นจึงจะนำมาซึ่งชัยชนะทางอากาศ
ประเด็นสำคัญของกลยุทธ์การรบ ในกองทัพเรือสหรัฐฯ วันนี้
คือการทำงานเป็นทีม
ทำงานเป็นทีม การร่วมมือ การร่วมใจ คุณจะเรียกอย่างไรก็ได้
นั่นนำมาซึ่งคุณสมบัติอันยิ่งใหญ่ ในการขับเคลื่อนเครื่องบินระเบิดและตอร์ปิโด
ในภารกิจ
และทำให้นักบินขับไล่ปกป้องกันและกัน
คว้าชัยชนะในการต่อสู้ที่อาจหมายถึงการพ่ายแพ้
หรือการปกป้องไว้ซึ่งเรือบรรทุกเครื่องบิน
คุณต้องใช้สมองต่อสู้กับพวกเขา ด้วยการตัดสินใจ
ทักษะการบังคับเครื่อง
และการยิงปืนที่เหนือกว่าเพื่อเพิ่มโอกาสชนะ
เป็นหลักประกัน เพื่อให้คุณทำทุกเสี้ยววินาทีให้มีคุณค่า
ทุกคนโปรดทราบ
ตามสบายท่านสุภาพบุรุษ ตามสบาย
ผมนาวาเอกโธมัส ซิสซัน เป็นผู้บังคับการเรือยูเอสเอสเลย์เต
เราได้รู้ว่าพวกโซเวียตกำลังวางแผนเข้ายึด
ท่าเรือกระแสน้ำอุ่นในทะเลเมดิเตอร์เรเนียน
พวกเขาคิดว่าจะกร่างเข้าไปในยุโรป และทำให้พันธมิตรนาโต้ของเรากลัวได้
รัฐบาลคิดว่าเราควรจะป้องกัน ไม่ให้พวกเขาทำเช่นนั้นได้
และเรากำลังเร่งเครื่อง เพื่อไม่ให้สงครามเย็นร้อนแรงขึ้น
และซิโวลี่บอกผมว่านี่คือฝูงบินที่เหมาะที่สุด
เราจะออกเรืออาทิตย์หน้า จะตั้งตารอรับพวกคุณขึ้นเรือนะครับ
เอาละๆ
จำที่ฉันบอกว่าให้รับข้อมูลครบถ้วนโดยด่วนได้ไหม
ฉันอยากให้มันด่วนกว่าเดิม จะมีการทดสอบเรือบรรทุกตอนสุดสัปดาห์นี้
ถ้านายจอดเครื่องคอร์แซร์บนเรือเลย์เตไม่ได้
นายจะได้ไปทำงานบนบก แถวโทพีกาหรือที่ห่วยกว่านั้นอีก
ขอพระเจ้าทรงโปรด
ยังไงซะ
เตรียมตัวกันได้แล้วหนุ่มๆ
- เราจะออกจากโรดไอแลนด์กัน - โอ้ เอาละเว้ย
แค่เพราะผมจะไป ไม่ได้หมายความว่าผมต้องรบนะ เดซี่
นั่นคือข้อตกลง ที่รัก
จำได้ไหม
เรารู้อยู่แล้วว่าอาจมีวันนี้
แต่ก็ไม่ได้ทำให้มันง่ายขึ้นเลย
แต่เราจะไม่เป็นไร
โกรธ
แต่ไม่เป็นไร
โอเค
เจสซี่ เกิดอะไรขึ้นเหรอ
พูดตามตรงนะ
ผมคิดเรื่องเอาเครื่องคอร์แซร์ลงจอดพรุ่งนี้อยู่
จะเครื่องบินไหนคุณก็ลงจอดได้เสมอ
ลำนี้น่ะ
ต้องทำผมตายแน่ๆ
ผมมองทางไม่เห็นเหมือนเวลาขับแบร์แคต
บดบังสัญชาตญาณผม
สัญชาตญาณของคุณ
เป็นหนึ่งในไม่กี่อย่างในโลกนี้ที่ฉันเชื่อ
ถ้าไม่เชื่อในเครื่องบินลำนั้น ก็เชื่อในอะไรก็ได้ที่จะทำให้คุณลงจอดปลอดภัย
ครับคุณผู้หญิง
- พร้อมไหม แครอล - พยายามต่อไปนะ มาร์ตี้
ใครได้ที่โหล่เลี้ยงเหล้านะเว้ย
- งั้นหวังว่านายจะพกเงินมานะ - ไม่จำเป็นหรอก ยังไงก็กินเงินนาย
แกมันห่วย
แกไม่มีวันเอาเครื่องนั่นลงจอดได้หรอก ไอ้นิโกร
ไอ้หนู
ลิงดำอย่างแกไม่ควรขับเครื่องบินด้วยซ้ำ
นักบินทุกคนประจำที่
(เรือยูเอสเอสเลย์เตนอกฝั่งควอนเซ็ตพอยต์ เมษายน ปี 1950)
นั่นฮัดเนอร์
องศาคุณถูกต้องแล้ว แค่จับตาดูจนท.ส่งสัญญาณลงจอดไว้
เก่งมาก ไอ้รูปหล่อ
- ก็ได้ พนันสามต่อหนึ่งว่าพลาด - รับพนัน
- ถ้าขับทำน้ำกระเซ็นได้เพิ่มไหม - ให้ตายสิโบ เราไม่ได้อยากแช่งให้ตายนะ
สงสัยพวกนั้นจะอยากเห็น แจ็คกี้ โรบินสันขโมยเบสนะ
เรือตรีบราวน์ คุณบินสูงเกินไป
องศาแย่มากเลยนะ
เร็วเข้า ยกจมูกขึ้นสิ
ทำไมเขาไม่ฟังจนท.ส่งสัญญาณลงจอด
- ให้ตายสิ - โอ้!
มันเฉียดมากนะ อยากพอแค่นี้ไหม
ผมจะวนกลับไปใหม่
หน่วยรับการชน เตรียมพร้อม
คุณยังบินสูงเกินไป บราวน์
คุณไม่เข้าจังหวะเลย
ผมจะไปจอด
เก่งนี่ เจสซี่
ทุกคนโปรดทราบ ปฏิบัติการบินในอีกหนึ่งชั่วโมง
ขอความร่วมมือทุกคน…
จะทำยังไงไม่สำคัญ แค่ลงจอดได้นั่นแหละที่สำคัญพวก
สหาย
ทุกคนสอบลงจอดเรือบรรทุกผ่าน
ต้องยังงี้สิ
คะแนนสูงสุดตกเป็นของเรือเอกฮัดเนอร์ ซึ่งเป็นคนเดียวที่ได้คะแนนเต็ม
- ไอ้เวร - และก็ต้องพูดถึงเรือตรีบราวน์
ก.ท.ร.ต.ม.
เกือบทำเราตายหมด!
คืนนี้ขอให้สนุกนะหนุ่มๆ เราจะออกเรือตอนเช้า
ตอนนี้ถึงเวลาแล้ว ที่จะต้องสะสางธุระให้เรียบร้อย
เอาละ
นายต้องจัดการเรื่องอะไรบ้าง
ลงจอดได้แจ่มนะ
เมาแค่ไหนก็ขับไหว
แค่พยายามทำให้มันน่าสนใจน่ะ
ซ่อมรถเสร็จหรือยัง
- จะไปบาร์กับพวกหนุ่มๆ เหรอ - น่าจะไม่นะ
อยากเข้าไปไหม
นี่เดซี่
ค่ะ
ฉันบอกคุณว่ายังไง
ครับคุณผู้หญิง
แม่จ๋า
ผมไปเอง
โอเค
- ดีใจที่ได้เจอคุณอีกครับ - เช่นกันค่ะ
ลูกชอบลำไหน
ลำสีฟ้าเหรอ
สีเทาเหรอ
สีเทาเนอะ
วันนี้สนุกไหม เหรอ
ลูกทำอะไรบ้าง
จำไม่ได้เหรอ
นี่ค่ะ
- นึกว่าเจสซี่ไม่ดื่มซะอีก - เขาไม่ดื่มค่ะ
- สามีคุณเป็นนักบินที่เก่งมากนะครับ - เขาคงรู้สึกแบบนั้นกับคุณด้วย
เพราะมีแค่คุณกับแครอล มอห์ริ่ง จากฝูงบินรบ 32
ที่เขาชวนมาบ้าน
ได้รู้จักคนที่ร่วมบินก็ดีนะครับ
ได้รู้ว่าพวกเขาสู้เพื่อใคร
ฉันชอบนะคะ
แล้วคุณล่ะ ทอม
คุณสู้เพื่ออะไร นอกจากพระเจ้า ประเทศ และเกียรติยศ
คุณรู้ไหม คุณบราวน์
ผมเองก็หวังว่าจะรู้เหมือนกัน
มาเถอะ
อย่าหลงเชื่อที่เขาตัวเงียบๆ นะคะ
ถ้าเขาเชื่อใจคุณ
สาบานว่าเขาคือคนที่ตลกที่สุด เท่าที่คุณเคยเจอเลย
เขายังไม่แสดงด้านนั้นให้เห็นเลยครับ ผมจะตั้งตารอเลย
เดี๋ยวคุณจะได้ใช้เวลาด้วยกันอีกมาก
เวลามากมายในที่แคบๆ
ฉันขออะไรหน่อยได้ไหมคะ
แน่นอนครับ
ทันทีที่เขาก้าวขึ้นไปบนเรือนั่น บนเครื่องบินนั่น
ฉันปกป้องเขาไม่ได้แล้ว ฉันเลยอยากให้คุณช่วยดูแลเจสซี่ให้ที
นะคะ
โอเคครับ
โอเคค่ะ
ดีไหม
ดีไหมล่ะ
ใครกันเนี่ย
นี่คือแพม
ไงแพม
แกไม่ได้ตั้งใจจะทำนายเขินหรอก เรือเอก
เขินไปแล้ว มาเร็ว
- แกอาจจะขับเครื่องบินเก่งกว่านายนะ - โอเค
ผมรู้ว่านี่เป็นคืนสุดท้ายของเรา งั้นผมจะปล่อยพวกคุณไปนะครับ
- ขอบคุณสำหรับเครื่องดื่มครับ - ไม่เป็นไรค่ะ
ฉันจะเดินไปส่ง
ระวังด้วยนะ
เรื่องแย่ที่สุดก็คงผิวเกรียมแดดแหละ
จะกลับมาตัวดำปี๋แค่ไหนก็ได้ ขอแค่กลับมาก็พอ
เพราะพอกลับมาแล้ว คุณต้องพาฉันไปบาฮามาส
บาฮามาสเหรอ
ถ้าได้แวะเข้าฝั่ง ผมจะไปหาซื้อชุดว่ายน้ำจากยุโรปให้คุณนะ
แบบทูพีซน่ะ
ทูนหัว
คุณก็รู้ว่าคุณกลับมาที่นี่และโบกมือให้ผมได้เสมอ
ผมอยู่ห่างไปทางนั้นแค่ 5,000 ไมล์
ผมจะโบกมือกลับมา
คนเดียวที่ฉันเคยคบ
กลับเป็นคนของฟากฟ้า
แค่อย่าลืมว่าข้างล่างกับเรานี่ ก็เป็นที่ของคุณเหมือนกันนะ
ผมจะเขียนหาคุณทุกอาทิตย์
ฉันรู้ค่ะ
(ทะเลเมดิเตอร์เรเนียนนอกชายฝั่งอิตาลี พฤษภาคม ปี 1950)
ทุกหน่วยประจำที่ ขอย้ำ ทุกหน่วยประจำที่
ถ้าเรียกตัวตอนกลางคืนอาจจะไวกันกว่านี้
พวกนายไม่เข้าใจเลยว่า อีกไม่นานนี่จะเป็นการเรียกจริง
และนายจะต้องทำให้ดีกว่านี้มากๆ
- ครับท่าน - ครับท่าน
เอาละ
ฉันเบื่อที่จะเตรียมตัวแล้วนะ
ฉันก็เบื่อใช้ชีวิตบนปลากระป๋องลอยได้นี่แล้ว
- ฉันเบื่อที่แกกลิ่นตัวเหมือนปลากระป๋องด้วย - กลิ่นผู้ชายมันก็ยังงี้
อีกหน่อยนายก็จะมีกลิ่นแบบนี้นะ ฟริตซ์
- เรื่องตื่นเต้นที่สุดในรอบหลายวัน - เรือตรีบราวน์!
ขอคุยด้วยหน่อยได้ไหม
ขอเองผมไม่รับผิดชอบนะครับ
ครับท่าน
เราต้องทำแบบนี้บนดาดฟ้าเหรอครับ
ครับ อยากได้ภาพคุณยืนหน้าเครื่องบินน่ะ
สบายๆ ครับ คุณดูดีมากเลย
เกิดอะไรขึ้นเนี่ย
นิตยสารไลฟ์มาไงล่ะ
เพนตากอนคงอยากให้ชาวบ้าน ได้เห็นอะไรดีๆ มั้ง
ให้พวกเขายอมกล้ำกลืนว่า อีกไม่นานอาจจะมีสงคราม
จะมีอะไรดีไปกว่า "คนดำได้ดี" ล่ะ
เขาเป็นหนุ่มตัวอย่างที่ดีเลยนะครับ คุณต้องภูมิใจแน่ๆ หัวหน้า
หุบปากไปเลย โบ
ผู้บัญชาการของคุณบอกว่า คุณเป็นนักบินที่เก่งที่สุดคนหนึ่งที่เขาเคยเห็นมา
ไม่เกี่ยวกับสีผิว
เขาใจดีมากที่พูดแบบนั้น แต่ผมไม่คิดว่าตัวเองพิเศษครับ
มันคงยากใช่ไหมล่ะครับ
- มันคงจะยากที่เป็น… - นักบินกองทัพเรือเหรอครับ แน่นอน
การลงจอดบนเรือบรรทุกมัน…
เป็นงานที่ยากที่สุดสำหรับทุกคนที่ติดปีกครับ
- เรือตรีบราวน์ คุณก็รู้ว่าหมายถึงอะไร - เรียกเจสซี่ก็ได้ครับ
โอเค เจสซี่
มีคนจากหลายพื้นเพ
- แต่มีคนแบบคุณแค่คนเดียว - คุณก็มีแค่คนเดียวครับ
ฟังนะ ผมไม่อยากจะหยาบคายแต่…
ผมคงไม่พูดในสิ่งที่คุณอยากให้ผมพูด
พอละ
ผมทำงานหนักเพื่อขับเครื่องบินพวกนี้ หนักเกินกว่าที่ผมจะพูดออกมาได้
เจสซี่
เราขอรูปถ่ายเขา บนเครื่องบินอีกหน่อยได้ไหมครับ
- ไม่ล่ะ ผมต้องให้นักบินกลับไปทำงาน - แค่แป๊บเดียวเอง เรือเอก
นาวาตรีครับ ขอให้โชคดี
- ให้ตายสิ นายเพิ่งส่งจดหมายไปนี่ - อาทิตย์ละครั้ง
- ฉันบอกเธอแบบนั้น - ห้ามไปก็ไม่มีประโยชน์
เฮ้ย เห็นพวกแกโชว์ละครสัตว์บนดาดฟ้าเรือด้วย
พวกแกก็โชว์ด้วยไหม
คงไม่สินะ
เราน่าจะเล่นงานไอ้เวรนั่นกลับ
ฉันไม่เป็นไร ทอม
ฉันแค่จะบอกว่า เราไม่น่าปล่อยให้มันปากมากยังงั้น
ฉันรู้ว่าพวกนายเบื่อทำงานจุกจิกแล้ว
แต่ฉันมีงานพิเศษให้ผู้โชคดีหนึ่งคน
ไม่ทำครับ
ทีมซ่อมบำรุงเปลี่ยนไจโรบนเครื่องคอร์แซร์ไป
ขออาสาสมัครไปเช็กว่ามันใช้งานได้ งานง่ายๆ ใช้เวลาไม่นาน
- ไหนคุณบอกว่า "โชคดี" - น่าสนุกสุดยอด
ทำไมไม่ให้ฟริตซ์ทำล่ะ เขาจะได้ฝึกลงจอดด้วย
ผมทำเองครับ
ก็ได้
ถ้าเรือเอกไม่ว่าอะไร ให้ฉันทำนะ
- ครั้งนี้ลาเวอรี่พูดถูก - ฉันพูดถูกอยู่แล้ว
จะได้ลองใช้แทร็ปด้วย
ตามสบาย
ไฮล์ แฮร์มอห์ริ่ง
งั้นเป็นมอห์ริ่งนะ เอาละ ทีนี้สำหรับคนที่เหลือ
มีคำสั่งมาให้จดบันทึกหมายเลข
ชิ้นส่วนทั่วทั้งตัวเครื่อง
ดังนั้นระหว่างที่มอห์ริ่งไปรับลมชมวิว
พวกนายที่เหลือต้องบันทึกหมายเลข
รายการซ่อมบำรุงให้ครบทุกชิ้นนะ
ขอบคุณแมทธิว
ท่านครับ แบบนี้คงต้องใช้เวลาทั้งวันแน่
ถ้าเร็วก็อาจจะทัน
เรือตรีมอห์ริ่ง เริ่มทดสอบไจโรได้เลยครับ
สอง-สิบเจ็ดเรียกหอบังคับการณ์ ไจโรดูจะทำงานได้ปกติ
รับทราบ กลับมายังเรือบรรทุกได้
เรือตรีมอห์ริ่ง องศาลงจอดต่ำไปนะครับ
ผมแก้ไขอยู่
หมายเลขผู้ผลิต
พี 55-184
มีอะไร
- แบบนั้นเทียบดาดฟ้าไม่ได้แน่ - เขาต้องจอดได้สิ
- ต้องค่อยๆ เพิ่มแรง - ในองศานี้น่ะเหรอ
วนกลับมาใหม่ดีกว่า
แล้วค่อยลองใหม่
หน่วยรับการชน เตรียมพร้อม
ยังต่ำไปอยู่นะ มอห์ริ่ง
วนไปสิพวก
เบาๆ นะ มอห์ริ่ง
เรือตรีมอห์ริ่ง ขอทราบระดับความสูงด้วย
ไม่!
เร่งแรงเร็วเกินไป
บางคนอาจจะบอกว่า นี่คือสิ่งที่พวกนายรู้อยู่แล้วว่าต้องเจอ
แต่ไม่เลย
มาพูดให้ชัดเจนนะ
เราเสียเพื่อนไปคนหนึ่ง ซึ่งมันไม่ง่ายเลย
ตอนนี้
กองทัพเรือจะทำสิ่งที่กองทัพเรือทำ
แต่ว่า…
ผมจะเขียนจดหมายถึงครอบครัวเขา
ส่งข้าวของเขาไปให้
ทุกคนมารวมตัวกันแล้ว
แค่เพราะนายรู้ดี ไม่ได้แปลว่าต้องพูดออกมาหมดนะ
นายพูดเรื่องอะไร
แครอลลงน้ำไปยังไม่ถึงห้าวิ
นายก็สอดพูดขึ้นมาแล้วว่า เป็นนายคงทำได้ดีกว่า
เราทุกคนทำพลาดได้ทั้งนั้น นั่นอาจเป็นฉันก็ได้
อย่าเข้าใจผิดว่าเป็นไปไม่ได้
- พวกเขาบอกไว้ว่าเครื่องคอร์แซร์มันเป็นไง - ไหนทวนความจำทีสิ
นายจะกระชากคันเร่งไม่ได้ ความผิดพลาดจะทำให้เราตาย เจสซี่
ถ้าทำตามคำสั่งก็ไม่ตายหรอก
สหาย
ไปไหม
แด่แครอล
เราไม่ได้ทำสงครามอยู่ด้วยซ้ำ แต่กลับสูญเสียคน
คนดีๆ
มันเป็นเรื่องยากที่จะยอมรับ เวลาที่ไม่รู้จะโทษอะไรดี
ตอนสอบว่ายน้ำที่โรงเรียนการบิน
พวกเขาให้ฉันว่ายสิบรอบ
ไม่เชื่อว่านิโกรก็ว่ายได้
เทน้ำแข็งลงในน้ำ
ใส่ตุ้มน้ำหนักในชุดบิน
กดฉันไว้
ต่อให้ฉันตายในสระนั่น พวกมันก็คงไม่สน
แต่ทุกครั้ง
ฉันก็ขึ้นมาได้
ฉันชินกับการขับเครื่องแบร์แคต
มองเห็นทุกอย่าง
เห็นดาดฟ้าตอนเข้ามาจอด
อยู่ตรงหน้าเลย
เอาไปลงจอดที่สนามหน้าบ้านก็ยังได้
กับคอร์แซร์นี่
ฉันมองไม่เห็นอะไรเลย
นายต้องพึ่งจนท.ส่งสัญญาณลงจอด
ทำใจเชื่อยากว่าจนท.ส่งสัญญาณลงจอด จะไม่จงใจให้คนดำแบบฉันชน
นับไม่หวาดไม่ไหวเลยว่า มีคนบอกให้ฉันยอมแพ้ ลาออก
หรือไปตายกี่หน
เพราะงั้นนายถึงทำตามที่มีคนบอกทุกเมื่อไม่ได้
ถ้าเป็นฉัน คงไม่รอดมาอยู่ตรงนี้
นั่นเป็นเรื่องที่ฉันพยายามสอนมอห์ริ่ง
พวกนายเหนื่อยกันแล้ว และฉันก็ดูออก
ฉันก็เหมือนกัน สองสามสัปดาห์ที่ผ่านมามันโหด
โชคดีที่เรากำลังเทียบท่าที่คานส์ เพื่อพักเทียบท่ากันสั้นๆ
ไม่รู้ว่าพวกนายคิดยังไงนะ แต่ฉันว่าได้สูดอากาศหน่อยน่าจะดี
แน่นอนว่าแม้จะขึ้นฝั่งแล้ว ก็ยังต้องทำตามกฎบนเรือ
หมดเวลาอิสระตอน 23.00 น.
พวกนายคือชาวต่างชาติในต่างแดน และต้องทำตัวให้เหมาะสม
ดังนั้นได้โปรดเถอะ มาร์ตี้ ได้โปรดอย่าทำอะไรโง่ๆ นะ
และไม่ ฉันไม่อยากไปกับพวกนาย และทำอะไรก็ตามที่พวกนายจะทำด้วย
แต่ขอบคุณที่ชวน
ไปซะสิ
อย่าให้ซิโวลี่เห็นนายเอาไปเร่ขาย ให้คนท้องถิ่นเชียวนะ
จะบอกอะไรให้นะ ฉันอยู่กองทัพเรือมาตั้งแต่อายุ 16
และสายงานของเรามันอันตราย
ชนิดที่ว่าไม่รู้จะตายวันตายพรุ่ง ให้ตายเหอะ ใครจะรู้ว่ามีพรุ่งนี้อีกไหม
ดังนั้นถ้าเราได้อิสระมา
เราก็ต้องยินดีรับไว้สิ
ฉันยอมเสี่ยงในราคาซองละสองดอลลาร์
เรามาพักผ่อนกันดีกว่าหนุ่มๆ
มอห์ริ่งต้องอยากให้เราทำแน่
เข้าเมืองตาหลิ่ว
ต้องงี้สิ
(คานส์ ฝรั่งเศส กรกฎาคม ปี 1950)
- สวัสดี - ที่บูเลอวาร์ด เดอ ลา ครัวซองต์
มีกะลาสีบนถนนไม่มากนักนะ
ดูไม่เหมือนถนนที่จะมีซ่องเลยนะ
นายเงินไม่มีแถมคารมไม่ดีพอ จะได้แอ้มสาวๆ ยุโรปหรอก
ฉันมาดื่มเฉยๆ บอกทางไปก็พอ
- งั้นก็ไปที่บาร์แรกที่เราเจอแล้วกัน - พวกนายไปก่อนเลย
ฉันจะไปหาของฝากให้เดซี่
เดี๋ยวตามไป
ก็ได้
อย่าลืมชั้นในลูกไม้นะ
ฮามาก
มีอะไรกันน่ะ
ตาบอดเหรอ นั่นลิซ เทย์เลอร์
- ดาราหนังไง ไปอยู่ไหนมาเนี่ย - ชอบจังเลย
คุณเทย์เลอร์ ช่วยเซ็นโปสการ์ดให้ที
ฉันไม่แจกลายเซ็นจ้ะ ที่รัก
แต่จูบได้นะ
ขอบคุณครับ คุณเทย์เลอร์
- แล้วเพื่อนคุณคนนี้ใครเหรอ - ไม่รู้จักกันครับ
เรือตรีเจสซี่ บราวน์ครับ
ผมเป็นนักบินกองทัพเรือ
สมัยนี้พวกเขาให้คนผิวสีเป็นนักบินแล้วเหรอ
เหมือนจะเป็นอย่างนั้นครับ
- แหม ดีจังเลยนะคะ - ลิซ
ฉันต้องไปแล้ว ที่รัก
แต่หลังจากนี้คุณกับคู่หู น่าจะตามเราไปที่คาสิโนนะคะ ฉันชอบนักบิน
คุณอลิซาเบธ
- ผมว่าคุณน่าจะสังเกตเห็นแล้ว แต่… - แต่งตัวดีๆ มาก็พอค่ะ
แล้วบอกไปว่าอลิซาเบธเชิญคุณมา
ดูสิว่าใครมา
- หาอะไรดีๆ ให้เดซี่ได้ไหม - ใช่ ได้อย่างอื่นมาด้วย
ฉันได้รับเชิญไปคาสิโนเดคาร์โลเย็นนี้
เราทุกคนเลย
โดยอลิซาเบธ เทย์เลอร์
- โม้แล้ว - อลิซาเบธ เทย์เลอร์ที่เป็นดาราเหรอ
ได้ไง ที่ไหน
ยังไงเหรอ ก็ไปเจอมา ที่ไหนเหรอ ที่ชายหาด
เป็นสตรีนิสัยดีทีเดียว
ไม่เชื่อหรอก
แต่ฉันอยากถลุงเงินหน่อย ขอดูซิว่านายโม้ไหม
แบบนี้ค่อยสนุกหน่อย
จะลงเงินหรือหุบปากไปดี
สหาย
ไปแต่งตัวกันเถอะ
พวกนายอาจจะชินที่โดนไล่กลับนะ แต่ฉันไม่ชิน
ถ้าเราเข้าไม่ได้ ก็น่าจะมีที่อื่นนะ
- แต่ที่นี่มีลิซ เทย์เลอร์ไง - ไม่มั่นใจว่ะ
ขอโทษครับ นี่เป็นงานส่วนตัว
เราได้รับเชิญครับ
ผมมั่นใจว่าไม่นะ
- อลิซาเบธ เทย์เลอร์ ผมว่าเธอ… - ช่วยกลับไปด้วยครับ
เจสซี่
ไม่เป็นไร เราไปที่อื่นก็ได้
ใช่
โอเค
ทางนี้ครับ
ไอ้เวรเอ๊ย
ไม่เคยสงสัยเลย
- นั่นใช่… - ลิซ เทย์เลอร์
- นั่นลิซ เทย์เลอร์ - นั่นลิซ เทย์เลอร์เหรอ
จำเธอไม่ได้หรือไง
ฉันคงต้องพาพวกนายไปแนะนำตัวหน่อย
ใช่
สหาย
ดูสิเนี่ย ฝูงบินรบ 32
คุณมาด้วย
ครับคุณผู้หญิง
- พวกคุณรู้จักกันหมดเลยเหรอ - แค่อยู่ในพื้นที่เดียวกันในตอนนี้น่ะครับ
ใช่แล้ว จนกว่าที่สงครามจะเริ่ม
แล้วเราจะต้องลงสนามรบจริง ส่วนพวกปลิงก็หายหัวไปเลย
- ชอบพูดคล้องจองเป็นเพลงกล่อมเด็กเหรอ - เชิญนั่งสิคะ
ฉันต้องพึ่งโชคจากหนุ่มหน้าใหม่หน่อย
ครับคุณผู้หญิง
เชิญค่ะ
โอเค
ทำไมเราไม่ไปหาอะไรดื่มฉลอง ที่ไม่ต้องอยู่บนเรือกับพวกนี้กันล่ะ
- มาเถอะ - ก็ดี ไปกรี๊บสักสองสามแก้วนะ เราเลี้ยงเอง
เดี๋ยวจะอุ่นที่นั่งไว้ให้นะ
นี่
- ไปกันเถอะเพื่อน มาเถอะ - ที่นี่และ…
นี่ครับ
นี่
ชายนำโชคของฉัน
เอาละนะ
ดื่มครับสาวๆ
- แด่สาวสวย แด่ชีวิตที่งดงาม… - ใช่เลย
แด่เพื่อนใหม่ ภรรยาเก่าในอนาคต… เอาละนะ นี่
แบบนี้สิผู้ชนะ
เร็วเข้า!
ได้เวลาพอแล้วมั้ง พี่ชาย
ใช่
แล้ว…
นายพูดฝรั่งเศสได้ด้วย
เรียนตอนม.ปลายน่ะ
คุณครับ ขอวิสกี้
แล้วก็เครื่องดื่มที่เพื่อนผมจะสั่ง
ขี้อวดชะมัด
- มันเจ๋งออกนะ - เจ๋งดี
บ้ามากเลยนะ
ได้กระทบไหล่ดาราหนัง
ดื่มเหล้า เล่นพนัน
พวกคอมมิวนิสต์กำลังจะบุกแล้ว
แต่เรากำลังปาร์ตี้กันที่ฝรั่งเศส
ฉันแค่อยากให้ค่ำคืนนี้มันมีความหมาย
อืม
นายลองจีบคุณลิซ เทย์เลอร์ไปเรื่อยๆ
อาจได้มีความหมายก็ได้
ขอบคุณครับ
คุณลืมจินเจอร์เบียร์นะ
ฉันเห็นอีกร้านที่ดูดีอยู่นะ ไว้ไปดื่มที่นั่นก็ได้
- นี่พวก - เอางั้นนะ
เอางั้นดีกว่า
เปลี่ยนบรรยากาศกัน สหาย
ขอแค่มีสาวๆ ฝรั่งเศส ฉันก็พอใจแล้ว
- เดี๋ยวเราจัดการให้เอง - ดี เงินฉันหมดเกลี้ยงแล้ว
- ขอโทษครับ - ขอโทษครับ คุณอลิซาเบธ
ขอบคุณที่เชิญเรามานะครับ คุณใจดีมากเลย
- พวกคุณจะกลับกันแล้วเหรอ - เกรงว่าอย่างนั้นครับ
ขอให้พวกคุณปลอดภัยนะคะ
ช่วยทีได้ไหมคะ
ขอบคุณค่ะ
- เราออกนอกเขตอิสระนิดหน่อยนะ - ถ้านายไม่บอกใคร ฉันก็ไม่บอก
ดูนั่นสิ หาร้านนี้เจอได้ยังไง
ขอวิสกี้ครับ
- สาวๆ เครื่องดื่มครับ - เห็นว่าใกล้หมดแล้ว
นายต้องงัดของที่มีออกมาใช้
ฉันหล่อก็เลยจีบเดซี่มาได้ แต่นายเนี่ย
นาย…
เราต้องใช้วิธีอื่น
เอาเป็น…
นายเป็นนักบินอเมริกาที่อยู่ในฝรั่งเศสดีไหม
- ฉันมีดีแค่นี้เหรอ - ต้องใช้จุดแข็งของนายสิ
ครับผม
- ไม่ได้ติดปีกมานี่ - ล้อเล่นปะเนี่ย
- ไม่ ฉันไม่ใช้ปีกนายหรอก - แค่ยืมไป
และครูฝึกก็ไม่ยอมติดให้ฉันในพิธีจบด้วย
มันเลยไม่มีคุณค่าทางใจอะไร
ทีนี้นายก็ดูดีละ
- แล้วมายากลล่ะ - มายากลเหรอ
- ใช่ - นายเล่นมายากลเป็นเหรอ
ฉันเล่น…
- เป็นหรือไม่เป็น - มันก็นับเป็นกลแหละ
- เล่นมายากลเป็นเหรอ - ใช่
อย่างที่บอกไง ต้องงัดของที่มีออกมาใช้
"ผมเพิ่งมาฝรั่งเศสครั้งแรก"
- โทษที - ไม่เป็นไร
แค่พูดว่า "บองชูร์" พอ
ผมอยากจะเล่นมายากลให้พวกคุณดูครับ
มันเรียกว่านักบินพ่นไฟ
คุณรู้จักแฟรงค์ ซินาตราไหม
เราเป็นรุ่นเหลนมีเทียดคนเดียวกัน
ใช่ ผมอาจจะเสียงไม่เหมือน แต่หน้าตาเหมือนแน่นอนใช่ไหมครับ
คุณใส่แล้วขึ้นนะครับ
บอร์โดซ์ ที่รัก ผมไม่ดื่มไวน์
ยกโทษให้เพื่อนที่ไร้วัฒนธรรมผมด้วยนะครับ เขาไม่รู้อะไรเลย
ดื่มวิสกี้ต่อนี่แหละ
โอ้ ที่นี่ปล่อยให้แกเข้าเหรอ
ก่อนพวกแกโผล่หัวมา ฉันกับลิซกำลังเข้าด้ายเข้าเข็มกัน
เธอน่าจะแต่งงานแล้วนะ
- มีอะไรน่าขำเหรอ ไอ้ตัวตลก - โทษทีนะครับ
แกต่างหากที่เป็นตัวตลก
นี่
- เกิดอะไรขึ้น - ไม่มีอะไร
ทุกอย่างเรียบร้อยดี
ต้องเรียกเพื่อนไก่อ่อนมาช่วยงั้นเหรอ
นี่ เราแยกย้ายกันไปได้นะ ต่างฝ่ายต่างเมา
ทอม
ฉันไม่เป็นไร
ฉันรู้
แต่ถ้าฉันกระทืบนายแล้ว ได้เป็นแน่
มานี่!
- หยุดๆ - เร็วเข้า
- ทุกคนหยุด - เร็วเข้าหนุ่มๆ เราต้องไปแล้ว
มาเถอะ ไปกันเถอะ
ต้องไปแล้วหนุ่มๆ วิ่ง
เวรละ ปีกนาย
- นายโชคดีนะ ไปเร็ว! - เร็วเข้าสาวๆ
- ทอม - อะไร
ทางนั้น มาเถอะ ไปๆ
รู้ไหมว่าฉันเล่นกลนั่นยังไง
ฉันกินบุหรี่เข้าไป
ไม่เห็นต้องทำแบบนั้นเลย
ก็ได้จูบสาวนะ
นายไม่น่าไปต่อยเขาเลย
เป็นนายก็คงต่อยแทนฉันเหมือนกัน
- อยากฟังคำขอบคุณอยู่นะ - นายอยากมีเรื่องมากกว่า
ปกป้องคู่หูฉันไง
ฉันสู้เองได้
ทำแบบนั้นมานานแล้ว
เจสซี่ บราวน์
ฝูงบินหนึ่ง
เตรียมพร้อมด่วน เหมือนจะมีเรื่องใหญ่นะ
หวังว่าเมื่อคืนทุกคนจะสนุกกันนะ
เพราะเกาหลีเหนือแห่ทัพมา ที่เส้นขนานที่ 38 แล้ว
พวกเขายึดโซลไป ถ้าเกิดว่ายึดคาบสมุทรทางใต้ที่เหลือได้
ก็จะไปบุกญี่ปุ่นต่อ และเราก็คงต้านคอมมิวนิสต์ไว้ไม่ได้
รัฐบาลแจ้งอย่างนั้น
สรุปแล้วเราต้องทำยังไง
เราต้องบุกบ้าง เราจะมุ่งหน้าไปเกาหลี
ฉันรู้ว่าสำหรับพวกนายหลายคน
นี่จะเป็นครั้งแรกที่ได้เจอสงคราม
การฝึกของนายเป็นเรื่องสำคัญ
และพวกนายก็พร้อมจะทำในสิ่งที่ต้องทำแล้ว ฉันมั่นใจแบบนั้น
แต่สิ่งสำคัญที่สุดก็คือ เราต้องพาทุกคนกลับบ้านด้วยกัน
เราจะพาทุกคนกลับบ้าน
(ทะเลตะวันออกนอกชายฝั่งเกาหลีเหนือ พฤศจิกายน ปี 1950)
เบื้องบนกังวลว่า อาจจะมีทหารจีนแสนนายในเกาหลีเหนือ
ตั้งรับพร้อมรบในทันที
นายพลแม็คอาเธอร์ได้สั่งทิ้งระเบิด สองสะพานข้ามแม่น้ำยาลู
ตรงเขตชายแดน
หวังจะชะลอการเสริมทัพจากกองทัพจีนได้ แต่ระเบิดพลาดไป
ดังนั้นฉันจะนำฝูงบินรบ 32
เราจะจัดการอาวุธต่อต้านอากาศยาน ในเมืองชินอีจู
ทราเซียร์จะคอยบินสนับสนุนแพนเธอร์
จนกว่าพวกเขาจะเข้าไปทิ้งระเบิด ได้อย่างปลอดภัย
แค่อยากเตือนเอาไว้นิดนึง
อย่าได้ยิงหรือทิ้งระเบิดใดใดลงในฝั่งจีน
นอกจากนายอยากเป็นคนรับผิดชอบ ว่าเป็นผู้ก่อชนวนสงครามโลกครั้งใหม่
เราจะบินเข้าไปยังใจกลางห่ากระสุน ฉันอยากให้ทุกคนมีสติ
ฉลาด
และเตรียมพร้อม
ครับท่าน
(อุปกรณ์ลงจอด)
สองศูนย์หนึ่งเรียกสองศูนย์ห้า อยู่ไหม
ว่ามา สองศูนย์หนึ่ง
ดูเหมือนฉันจะมีปัญหากับอุปกรณ์ลงจอด ช่วยยืนยันได้ไหม
อุปกรณ์ของคุณมันไม่เข้าที่ครับ
สองศูนย์หนึ่งเรียกรักบี้ เรามีปัญหาด้านอุปกรณ์ ผมนำฝูงบินไปยังเขตภารกิจไม่ได้
ให้สองศูนย์ห้าเป็นผู้นำแทน
รับทราบสองศูนย์ห้า ตอนนี้คุณอยู่ใต้ลม
อยู่ฝั่งขวาของแม่น้ำไว้นะ ทอม
ครับท่าน
(เมืองชินอีจู เกาหลีเหนือและชายแดนจีน พฤศจิกายน ปี 1950)
สองศูนย์ห้า ลดระดับ
สองศูนย์ห้าเรียกหอบังคับการณ์
ขอใช้ปืนปราบปรามข้าศึก
เครื่องบินรัสเซีย!
เคนนิกพากู๊ดกับลาเวอรี่ไป มุ่งที่อาวุธต่อต้านอากาศยาน
จัดการให้
เจสซี่ หักซ้าย มาทำให้หมอนี่สับสนกัน
รับทราบ
ล่ากันให้สนุกนะ
ได้เวลาโบเฉิดฉาย
เข้าสามเป้าเน้นๆ กำลังวกไปจัดการอาวุธต่อต้านอากาศยานอีก
เห็นมันไหม
ไม่เลย ไม่เห็นอะไรเลย
ข้าศึกอยู่ข้างบน!
- หือ - ข้าศึกอยู่ข้างบน สลายกลุ่ม!
ทอม เขาเล่นงานฉันหนักมาก ฉันจะพาเขาไปที่หุบเขา
ฉันว่าเราพาเขาไปดูประภาคารดีกว่า เจอกันตรงกลางนะ
อาวุธต่อต้านอากาศยานข้าศึกเงียบไปแล้ว ขอย้ำ อาวุธต่อต้านอากาศยานข้าศึกเงียบไปแล้ว
รับทราบครับ หัวหน้า กำลังเข้าหาเป้าหมายแล้ว
โอเค เห็นเครื่องนายแล้ว
หักขวาให้สุดตอนฉันบอกจังหวะนะ
รับทราบ
พร้อม ระวัง เอาเลย!
- สวยมาก ทอม! - บินได้ดี เจสซี่
บินได้ดี
นี่คือหัวหน้าแพนเธอร์ เข้าใกล้เป้าหมายแล้ว
เข้าเป้า สะพานข้างถล่มแล้ว จะกลับไปอีกครั้ง
จัดการเลย แพนเธอร์
หัวหน้าฝูงบิน อาวุธต่อต้านอากาศยานยิงมาจากฝั่งจีน
เราแตะต้องพวกมันไม่ได้
- ได้เวลาหนีแล้ว - รับทราบ
สองศูนย์ห้า ผมยังทำภารกิจได้
- ผมยิงสะพานได้ - อาวุธต่อต้านอากาศยานรุนแรงมาก ถอยก่อน
เจสซี่หยุดซะ นั่นคือคำสั่ง
ยิงเข้าเป้า!
ยิงเข้าเป้า! สะพานถล่มแล้ว
ต้องงี้สิวะ เจสซี่!
นั่นแหละ ขาโหด
ไอโรควอยส์ นี่คือสองศูนย์ห้า สะพานทั้งสองแห่งถูกทำลายแล้ว
กำลังกลับไปที่เรือ
รับทราบ สองศูนย์ห้า ทำได้ดีมาก
ดูเหมือนฉันจะพลาดการบินที่เด็ดสุดยอดสินะเนี่ย
หน่วยสืบราชการลับยืนยันแล้วว่า เส้นทางเดินทัพถูกตัดขาดแล้ว ทำได้ดีมาก
ตอนนี้เราทุกคนยังต้องเตรียมพร้อมต่อ
แต่เชิญทุกคนไปอาบน้ำรอกินข้าวได้
- ไปหาอะไรกินกันเถอะ - เก่งมาก ทอม
นี่รายงานภารกิจครับ
ทำได้ดีมาก ฮัดเนอร์
รู้สึกยังไงบ้าง
ดีครับ
นั่งลงสิ
ความรู้สึกนี้น่ะ
มันคือพื้นฐานเวลาที่ทำงานออกมาได้ดี
รู้ไหมว่าในประวัติศาสตร์ของมนุษยชาติ มีสงครามมากี่ครั้งแล้ว
ไม่ นายไม่รู้หรอก เพราะสงครามส่วนมากจะถูกลืมไป
ทุกคนที่สู้ในสงคราม และเหรียญตราที่พวกเขาได้รับมา
วีรบุรุษและชื่อเสียง จะซีดจางไปในหนังสือประวัติศาสตร์
เพราะมันไม่เกี่ยวกับสงคราม
สงครามมันไม่มีวันจบ ไม่มีวันแห่งชัยชนะ ไม่มีเส้นชัย
การต่อสู้ที่แท้จริงของชีวิต
คือการเป็นคนที่ผู้อื่นพึ่งพาได้
และนั่นไม่ได้เกิดจากเหตุการณ์แค่เหตุการณ์เดียว
นายจะได้มันจากการช่วยคนไปตลอดชีวิต
ปัญหาพวกนี้ไม่ได้กำหนดตัวนาย นายไม่อยากให้เป็นงั้นหรอก
เชื่อฉันเถอะ
ไปหาอะไรกินไป
ไปสิ
นี่ทอม
สิ่งสำคัญที่สุดคืออะไร
พาพวกเขากลับบ้าน
นายทำได้แล้ว
(ฐานฮาคารู อ่างเก็บน้ำโชชิน เกาหลีเหนือ พฤศจิกายน ปี 1950)
รู้ไหมว่าฉันอยากได้อะไร ผ้าห่มเพิ่ม
กองไฟ
แสงแดดมั้ง
- ขอโอกาสกับลิซ เทย์เลอร์อีกหน - พระเจ้า เลิกพูดแบบนั้นได้แล้ว
- นายไม่มีทางได้แอ้มลิซหรอก - นายไม่ทันมองไง
ตอนนี้อยากให้นิ้วหายชา ดีกว่าได้เจอลิซอีกหนอีกนะ
คิดว่าพวกมันจะบุกคืนนี้ไหม
เป็นฉันคงบุก
เคยคิดจะพูดอะไรดีๆ บ้างไหม
- มาแล้ว - เวรเอ๊ย
มีคนมาเพิ่ม!
เกิดอะไรขึ้นเนี่ย
ดูเหมือนรายงานภารกิจจะระบุว่า ฉันละเลยคำสั่งของผู้บังคับบัญชา
แต่นายก็รู้ว่ามันเป็นยังไง ฉันแค่เขียนสิ่งที่เกิดขึ้นจริง
ดีใจที่นายมองยังงั้นนะ เรือเอก
มันคือสิ่งที่เกิดขึ้นไง
แล้วมันต่างกันตรงไหน เราทำงานสำเร็จนะ
ไม่เชื่อฟัง
พวกเขาจะระบุไว้ในรายงานส่วนตัวฉัน
- ซิโวลี่ต้องเข้าใจสิว่า… - หัวหน้าก็สั่งซิโวลี่มาอีกที
กัปตันก็อ่านแล้ว
- เจสซี่ ฉันไม่ได้อยากให้เป็นแบบนั้น - แล้วอยากให้เป็นไงเหรอ ไอ้หนุ่มนายร้อย
ขอโทษนะเพื่อน
เรื่องนี้ทำฉันเซ็งจริงๆ
ระบุในรายงานแบบนั้น ฉันไม่ได้เลื่อนขั้นแน่
คิดไหมล่ะว่าจะได้เห็นเครื่องบินรัสเซีย
นึกว่ากู๊ดมันจะเผ่นกลับไปบรุกลินแล้ว
นายต่างหากที่ขี้แตกตอนที่พวกรัสเซียโผล่มา
- เปลี่ยนผ้าอ้อมหรือยังล่ะ - มาดูเองสิ
ยิงวืดแบบนายสองคนเนี่ย ดีแค่ไหนแล้วที่เรายังไม่ตาย
นี่ไงแม่นไหม
มีเรื่องให้ช่วยหน่อย
เรียกพลทหารทุกนายมาที่โรงเก็บเครื่องบินสาม
นี่มันห้องคนขาว
เรียกพลทหารทุกนายมาที่โรงเก็บเครื่องบินสาม
แกไม่ควรมาอยู่ที่นี่นะ ไอ้หนู
พวกมันชดใช้ได้
ทุกคำพูดที่น่ารังเกียจที่ใครๆ พูดกับฉัน
ฉันจดเอาไว้
พูดกรอกหูตัวเอง
ทำมาตั้งแต่เด็กแล้ว
มันช่วยได้
นั่นอะไร
คำให้การจากทุกคน บอกว่าภารกิจมันซับซ้อนมาก
และนายทำถูกต้องแล้ว
มันจะช่วยแก้ไขที่ระบุไว้ในรายงานนายได้
บางครั้งเรื่องมันก็ไม่เป็นไป อย่างที่นายเข้าใจหรอกนะ
บทลงโทษของฉันมันไม่เหมือนบทลงโทษของนาย
นี่มันไม่ช่วยหรอก
นี่ฉันเสี่ยงหัวขาดเพื่อนายเลยนะ
เสี่ยงหัวขาด
ด้วยกระดาษแผ่นนึงเนี่ยนะ
ทอม
นายไม่ซวยเพราะกระดาษนั่นหรอก
ไม่เลย
รู้ไหมว่าฉันเซ็งเต็มทนแล้ว ที่ต้องเห็นคนพยายามช่วยฉัน
พร้อมกับดูถูกกันไปด้วยน่ะ
ฉันไม่ได้ดูถูกนายนะ
งั้นนายอยากให้ฉันทำยังไง
ช่วยเป็นคู่หูฉันที
นะเพื่อน
แค่นั้น
ช่างหัวเสื้อชูชีพไป แล้วลงน้ำมาซะ!
ขอร้องล่ะทอม!
เรือตรีบราวน์
เรารอคุณอยู่ในห้องพักแต่ไม่เห็นคุณเลย
อยากอยู่คนเดียวสักพักน่ะ
พวกพ้องเราบนเรือนี้พากันพูดไปทั่ว
ได้ยินว่าเมื่อวานคุณยิงข้าศึกได้สวยมาก
และเราอยากให้คุณรู้ว่าเราเห็นคุณนะครับ
(เหนือผู้ใด)
พวกเราลงขันกันตอนอยู่คานส์
นายชื่ออะไรน่ะ กะลาสี
แฟมโบรห์
อาร์ชี่ แฟมโบรห์ครับ
เจสซี่
อาร์ชี่
บอกทุกคนด้วยว่าฉันซาบซึ้งมาก
เบาๆ
ไปกันเถอะ มาเถอะ
ได้ตัวแล้ว
เราได้ตัวนายแล้วเพื่อน
มิสซิสซิปปี บราวน์เหรอ
ชาร์ลี วอร์ดไง
- เราเรียนการบินด้วยกัน - แอละแบมา วอร์ด
หนึ่งเดียวคนนี้
เดี๋ยวนี้ขับเฮลิคอปเตอร์แล้วเหรอ
กองทัพเรือได้ยินว่า ฉันกำลังหาอะไรโง่ๆ และอันตรายทำ
แถมฉันยังไม่สบายใจที่ต้องขับเครื่องบิน
ไปกับตำนานทางใต้ด้วย
ฉันรู้มาตลอดว่านายจะทำได้ แต่ดีใจจริงๆ ที่ได้เจอนาย เจสซี่
แต่ก็อยากเจอในสถานการณ์ที่ดีกว่านี้
ดีใจที่ได้เจอนะเพื่อน
ดูแลตัวเองด้วยนะ มิสซิสซิปปี
แบมา!
ฉันแต่งงานกับเธอแล้วนะ
เรากลับมาแล้ว ที่รัก
อยากลงไหม
โอเค
เจสซี่
นางฟ้าที่รักของผม
ผมหวังว่าจดหมายฉบับนี้จะส่งถึงคุณทันเวลา
เพราะผมอยากเป็นคนแรกที่อวยพรวันเกิดให้คุณ
ผมรู้ว่าการวางแผนจัดงานวันเกิด จากอีกฟากโลกเป็นเรื่องยาก
แต่ผมว่ามันมีเรื่องสนุกๆ ที่เราทำด้วยกันได้นะ
พาแพมมา ผมมีอะไรให้ลูกด้วย
"ทั้งมืดและแน่นขนัด เราต่างอยู่ในจุดเดียว"
"มีแต่ลูกไก่ มิใช่ไก่แก่ใจร้าย"
"ทั้งมืดและแน่นขนัด เราต่างอยู่ในจุดเดียว"
พ่อมีของขวัญให้เราด้วย
ใช่
คุณแพม ดูสิเนี่ย
ที่รัก ผมหวังว่าคุณจะเจอกล่องเล็กๆ ในตู้เสื้อผ้าของแพมนะ
ผมจะจบจดหมายแค่นี้ แล้วจะรีบเขียนหาคุณอีกทันทีที่ทำได้
สามีผู้อุทิศตนของคุณ
ด้วยความรัก
อันเป็นของคุณโดยสมบูรณ์
ผมจะรักคุณตลอดไป
เจสซี่
เพิ่งคุยกับนายทหารบาดเจ็บที่ถูกส่งตัวมา
พวกเขามาจากกองทัพเรือภาคที่หนึ่ง
กลุ่มเดียวกันที่มากับเราจากควอนเซ็ตเหรอ
พวกเขาถูกตรึงไว้ที่ฐานทัพฮาคารู
พวกเขาบอกว่ามันเป็นนรกที่ไม่อาจบรรยายได้
มีทหารจีนหกคนซ่อนตัวในป่า ต่อนาวิกหนึ่งนาย
ตอนกลางคืนอากาศติดลบ 30 องศา
หนุ่มๆ พวกนั้นเกือบเอาชีวิตไม่รอด
การสนับสนุนทางอากาศน่าจะช่วยได้มาก
เจาะรูที่กำแพงนั่น ขจัดความได้เปรียบด้านกำลังพลของจีน
แล้วมอบโอกาสให้ฝ่ายเราได้ตั้งหลัก
นี่เป็นภารกิจที่อันตราย
มันอันตรายต่างจากภารกิจชินอีจู
นี่ไม่ใช่เรื่องของสะพานและเส้นทางหลบหนี
นี่เป็นเรื่องของทหารจีนหลายพันคน ที่ซ่อนตัวอยู่ในป่า
และยิงใส่พวกนายจากด้านล่าง 20 ฟุต
นี่เป็นหน้าที่ที่อันตรายมาก ฉันจะไม่โกหกให้มันดูดีนะ
พวกเขาต้องการความช่วยเหลือ
และต้องการสิ่งที่มีแต่เราที่ทำได้
ฉันเลยจะพาพวกนายไปที่นั่น
เราจะทำให้พวกมันเจอกับนรก และพาฝ่ายเรากลับบ้าน
เพื่อน เฮ้ย
นายไม่เป็นไร
มาเร็ว ไม่เป็นไรนะ ไปกันเถอะ
- มีบทสวดเด็ดๆ ไหม - มาเถอะ แย่กว่านี้ก็ผ่านมาแล้ว
อยากสวดเหรอ "ข้าแต่พระองค์ ได้โปรดประทานนางฟ้าให้ลูกที"
มาเร็ว! จะปล่อยให้พวกนักบิน ได้หน้าไปหมดไม่ได้นะ!
เร็วเข้า!
เห็นไหม เรามีนักบินนิโกรด้วย!
ไปกันเถอะ
ดูเหมือนเราจะไล่ตะเพิดพวกจีนได้แล้ว
ไปดูใกล้ๆ กันดีกว่า กลับมารวมตัวที่ฉัน
สองหนึ่งหนึ่ง เครื่องนายควันขึ้นนะ น่าจะเชื้อเพลิงรั่ว
ไม่ใช่เชื้อเพลิง
น้ำมันรั่ว
น่าจะบินต่อได้อีกไม่นานแล้ว
ไต่ระดับกันเถอะ หาจุดลงจอด
เอามันลงจอดดีๆ นะ เจสซี่
เจสซี่ สิบนาฬิกา
น่าจะได้นะ
เห็นแล้ว
- หัวหน้าฝูงบิน ผมจะตามเขาไป - รับทราบ เราจะจับตาดูนายไว้
เปลี่ยนวิทยุเป็นช่องค้นหาและกู้ภัย
ไล่รายการนะ
เอาเลย
จรวดซัลโว่
ปล่อยถังเชื้อเพลิงสำรอง
เปิดหลังคาและล็อกไว้
ไม่ได้
- ฉันลงจอดไม่ได้แน่ - ได้สิ
ลดปีกยก
นายอยู่ที่ระดับ 200 ฟุต
มันลดความเร็วลงไม่ได้
ฉันอยู่กับนายไม่ได้
ครบหมดแล้ว ทอม
เร็วเข้า
สองหนึ่งหนึ่ง ตอบด้วย
ทอม พอเจสซี่ลงจอดแล้ว นายต้องทำลายเครื่องบินลำนั้นนะ
จะปล่อยให้คอร์แซร์ตกอยู่ในมือศัตรูไม่ได้
เขาไม่ขยับเลย
เถอะนะ เจสซี่
เถอะน่า
เถอะนะ เจสซี่ เถอะนะ
เขาทำอะไรน่ะ ทำไมเขาไม่ออกมา
ถ้าเราเห็นควัน พวกจีนก็เห็นด้วยนะ
- เขาน่าจะออกมาได้แล้วสิ - เขาติดอยู่ในนั้น
ไฟนั่นจะคลอกเขาจนตาย
เถอะนะ เจสซี่ ออกมาเถอะนะ
ผมจะไปรับเจสซี่
- ทอม แบบนั้นนายได้ตายแน่ - อย่าเอาเครื่องตัวเองไปชนนะ
ทำบ้าอะไรน่ะ ฮัดเนอร์
ฉุกเฉิน ไอโรควอยส์ สองศูนย์หนึ่ง เรียกศูนย์ค้นหาทิศทางวิทยุ
อีกไม่นานจะมีนักบินสองคนเครื่องตก ขอกำลังเสริมด่วน
สองศูนย์หนึ่ง คุณอยู่ในพื้นที่ทางอากาศของข้าศึก
หน่วยค้นหาและกู้ภัย จะต้องใช้เวลาประมาณ 30 นาที
กลับไปที่เรือบรรทุก
ทอม หน่วยค้นหาและกู้ภัยอยู่ห่างออกไป 30 นาที แต่ความช่วยเหลือกำลังมา
ลงไปแล้วระวังตัวด้วย
ครับท่าน
นายเพิ่งทำลายคอร์แซร์ชั้นดีไปนะ เรือเอก
ต้องระบุไว้ในรายงานภารกิจแน่นอน
ไม่ได้แน่ เราส่งหน่วยกู้ภัยฉุกเฉินไปไม่ได้
เฮลิคอปเตอร์ของเราบินในความมืดไม่ได้ มันอันตรายเกินไป
- คุณว่าใครเครื่องตกนะครับ - คอร์แซร์สองเครื่องจากหน่วยวีเอฟ-32
เรือเอกฮัดเนอร์กับเรือตรีบราวน์
บอกพวกเขาว่าผมกำลังไป
ติดหนึบแงะไม่ออก
ฉันจะดับไฟแล้วพานายออกไปนะ
ออกไปจากนี่กันไหม
ออกแรงพร้อมกันนะ
หนึ่ง
สอง
สาม
ดันแรงๆ ตามฉันนะ
เจสซี่ นายได้ยินไหม
พวกเขากำลังมาหาเรา
- เขาติดอยู่ข้างใน - เอาขวานไป
เรามีศัตรูอยู่ไม่ไกล เราต้องเร่งมือแล้ว
ทอม
ช่วย…
บอกเดซี่ที…
ว่าฉันรักเธอแค่ไหน
เราจะพานายออกไปจากที่นี่
ฮัดเนอร์!
เราต้องไปแล้ว
ฉันจะกลับมาหานาย
ทอม ทำตัวให้อุ่นไว้นะ
มีกาแฟอยู่ทางนั้น ไว้เราจะพานายออกไปจากที่นี่
เราเอาตัวเจสซี่ออกมาไม่ได้
มีข้าศึกเต็มพื้นที่ การออกไปค้นหาและกู้ภัยมันเสี่ยงไป
หัวหน้าบอกให้เราทำลายเครื่องบินทั้งสองลำ
ฮัดเนอร์
หมอสั่งห้ามไม่ให้นายบิน
นี่คือเที่ยวบินงานศพ
เป็นโอกาสเดียวที่จะบอกลา
เราจะบินกันใน 15 นาที
โธ่ทอม
ฉันรู้
เมื่อวานเราสูญเสียนักบินชั้นยอดไป
เรือตรีเจสซี่ บราวน์
การสูญเสียของเขา จะเป็นที่รับรู้ไปทั่วทั้งเรือลำนี้
และทั่วทั้งประเทศอย่างไม่ต้องสงสัย
ประเทศเราต้องการเจสซี่ บราวน์
(เจสซี่ แอล. บราวน์ เรือตรี)
(วอชิงตันดีซี อเมริกา เมษายน ปี 1951)
คุณนายบราวน์
- พลทหารเรือปีสอง คลาร่า แครอล - ยินดีที่ได้พบค่ะ
ทางนี้เลยค่ะ
ขอตัวนะครับ
เดซี่
นี่ของคุณครับ
ผมรู้ว่ามันหนักหนา
- นึกไม่ออกเลยว่า… - ฉันไม่เป็นไรค่ะ
แต่ขอบคุณนะคะ
ผมกลัวการมาร่วมงานวันนี้มาก
กลัวที่สุดในชีวิตแล้วครับ
- การต้องเผชิญหน้าคุณ… - ขอบคุณสำหรับสิ่งที่คุณทำไปนะคะ
ฉันหวังว่าคุณจะรู้
ผมอยู่กับเจสซี่ก่อนเขาตาย
เขาสงบตลอดเวลานั้นเลย
ผมอยู่กับเขาจนวินาทีสุดท้าย
คำพูดสุดท้ายที่ออกจากปากเขาก็เพื่อคุณ
เขาบอกว่า…
"ช่วยบอกเดซี่ทีว่าฉันรักเธอมากแค่ไหน"
ขอโทษที่ผมช่วยเขาไม่ได้
ทอม นั่นไม่ใช่หน้าที่คุณ
ไม่มีใครมีหน้าที่ช่วยเจสซี่
ฉันแค่ขอให้คุณอยู่กับเขา
และคุณก็ทำตามนั้นแล้ว
ผมจะจบจดหมายแค่นี้และเข้านอนแล้ว
ที่จริงแล้วผมกลัวการนอน
แต่ผมมักจะฝันถึงคุณ ก็เลยข่มตาหลับลงได้
จนกว่าเราจะได้นอนร่วมเตียงกันอีก
ที่รัก
ภาวนาว่ามันจะเร็วๆ นี้
ผมต้องบินพรุ่งนี้
แต่เท่าที่ผ่านมานั้น
หัวใจผมไม่เคยอยู่บนพื้นดินอีกเลย นับแต่ครั้งแรกที่คุณจูบผม
และเมื่อคุณรักผม
คุณก็ส่งหัวใจผมไปยังนอกโลกแล้ว
ผมจะรีบเขียนหาคุณอีกทันทีที่ทำได้
ผมจะรักคุณตลอดไป
สามีผู้อุทิศตนของคุณ
ด้วยความรักอันเป็นของคุณโดยสมบูรณ์
ตลอดไป
เจสซี่
(สามีผู้อุทิศตนของคุณ ด้วยความรักอันเป็นของคุณโดยสมบูรณ์)
(เจสซี่)
(วันที่ 3 ธันวาคม ปี 1950)
(เขียนในวันก่อนที่เครื่องเขาจะตก)
(เจสซี่ บราวน์ 1926 - 1950)
(เจสซี่ได้รับเหรียญกล้าหาญดีเอฟซีหลังเสียชีวิต)
(กองทัพสหรัฐฯ ยอมรับความเป็นวีรบุรุษ)
(และความสำเร็จ ในการต่อสู้ทางอากาศอันยอดเยี่ยม)
(ทอมใช้เวลาหลายสิบปีเพื่อพาเจสซี่กลับบ้าน)
(ในปี 2013 เขาได้รับอนุญาตให้กลับไป เกาหลีเหนือและเริ่มต้นพยายามอีกครั้ง)
(หลังจากการตายของทอมและเดซี่)
(หน่วยงานมากมายต่างสานต่อเจตนารมย์)
(และยังมุ่งมั่นพาเจสซี่กลับบ้าน)
(ครอบครัวบราวน์กับฮัดเนอร์ ยังคงเป็นเพื่อนกันจวบจนทุกวันนี้)
(เจสสิก้า - หลานสาวของเจสซี่ โธมัส - ลูกชายของทอม)
(DEVOTION)
(แด่พ่อที่สอนผมขับเครื่องบินเสมอมา)
(เจ.ดี.)
คำบรรยายโดย นันทพร อนุชิตดัสกร